Eva Tawasoli

Eva Tawasoli (s. 1989 Teheran, Iran) on suomalainen terveyden- ja sairaanhoitaja, poliitikko ja ihmisoikeusaktivisti. Lisäksi hän on opiskellut sosiaali- ja terveyshallintotieteitä Vaasan yliopistossa. Tawasoli toimii Vantaan ja Keravan hyvinvointialueen hallituksen ja valtuuston jäsenenä ja Vantaan kaupunginvaltuuston jäsenenä. 

Tawasoli on syntynyt Iranissa, jossa hänen Afganistanissa syntyneet vanhempansa olivat sotaa paossa. Tawasolin ollessa 13-vuotias hänen isänsä menehtyi auto-onnettomuudessa. Perhe muutti Suomeen kiintiöpakolaisina vuonna 2005, kun Eva Tawasoli oli 16-vuotias. 

Tawasoli on tullut tunnetuksi kerrottuaan julkisesti erityisesti kunniaan liittyvän väkivallan kokemuksistaan. 

Tawasoli valittiin Vantaan kaupunginvaltuuston varajäseneksi vuoden 2017 kuntavaaleissa. Vuoden 2021 kuntavaaleissa Tawasoli valittiin Vantaan kaupunginvaltuustoon ja vuoden 2022 aluevaaleissa Vantaan ja Keravan hyvinvointialueen valtuustoon. Tawasoli asuu Vantaalla Tikkurilassa.

Lähteet 

Vihreän liiton poliitikot
Vantaan kaupunginvaltuutetut
Suomalaiset ihmisoikeusaktivistit
Vuonna 1989 syntyneet
Elävät henkilöt